laion/Wikipedia-Exotic huggingface dataset:
ASMR

ASMR (קיצור של Autonomous Sensory Meridian Response), בתרגום חופשי לעברית, תגובת מצהר חושית עצמאית, הוא מונח המשמש לתיאור תחושה פיזית המאופיינת בעקצוץ או נִמְלוּל (פרסתזיה) קלים המתחילים בדרך כלל בראש ובקרקפת, ולעיתים רבות נעות לאורך עמוד השדרה דרך הגפיים. התחושה היא סובייקטיבית ומתוארת לרוב כחיובית, נעימה, ואף לעיתים כ- "אופוריה בקנה מידה קטן". תחושת ה-ASMR נגרמת בדרך כלל כתוצאה מגירויים ספציפיים כמו לחישות, דיבור רך ואטי, רישרושים רכים, מישושים, נקישות איטיות, או גירויים קוגניטיביים אחרים, ובהיעדר כל גירוי סומטוסנסורי (של מגע על פני הגוף). המונח הפך נפוץ במיוחד באינטרנט במדיה דוברת אנגלית משנת 2010 ואילך, לאחר שאנשים רבים החלו להתייחס לתופעה באינטרנט ולאחר שהיא זכתה לסיקור במספר כלי תקשורת גדולים. בעקבות כך, במהלך העשור השני של המאה ה-21 נוצרה ביוטיוב קהילה שלמה של אנשים שמפיקים סרטוני וידאו, המכונים ASMRtist, שאמורים לגרום ל-ASMR בקרב אנשים שמסוגלים לחוות זאת. סרטוני ה-ASMR הפופולריים ביותר זכו לאורך השנים למיליוני צפיות. באביב 2014 כבר היו ביוטיוב מעל לשני מיליון סרטוני וידאו מוקדשים לתופעה. ישנם לא מעט סרטוני ASMR אשר נטען לגביהם כי הם גורמים לשינה (גם אם הם לא בהכרח מיועדים להירדמות). עם זאת, עם עליית התופעה התפתחה גם קהילת יוטיוברים של מי שסולדים מהתופעה ומדווחים על תופעות שליליות בהקשרה כגון מניפולטיביות וכעס. קבלתה של התופעה כדבר ממשי ואמיתי במונחים פיזיולוגיים וכן כנושא מחקר שנויה במחלוקת בעולם הרפואה והמחקר הקוגניטיבי, פיזיולוגי ופסיכולוגי. עור ברווז מדיה וקבצים בנושא ASMR בוויקישיתוף תרגום המילה ASMRtist פרק 491 של תוכנית הרדיו האמריקנית This American Llife שעוסק ב-ASMR (באנגלית) ASMR, explained: why millions of people are watching YouTube videos of someone whispering, Vox, 25 במאי 2018 (באנגלית) Emma L. Barratt, Nick J. Davis, Autonomous Sensory Meridian Response (ASMR): a flow-like mental state, PeerJ 3, 2015-03-26 doi: 10.7717/peerj.851 Emma L. Barratt, Nick J. Davis, Autonomous Sensory Meridian Response (ASMR): a flow-like mental state, PeerJ 3, 2015-03-26, עמ' e851 doi: 10.7717/peerj.851 'Maria spends 20 minutes folding towels': Why millions are mesmerised, The Independent, ‏2012-07-20 (באנגלית) Skepticblog » ASMR (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
אוטובוסי לונדון (תאגיד)

אוטובוסי לונדון (באנגלית: London Buses) הוא התאגיד המופקד על הפעלת מערך קווי האוטובוסים העירוניים הפועלים במרחב לונדון רבתי, לרבות קווים מלונדון אל יעדים במחוזות אנגליה הגובלים בה. התאגיד הוקם ב-1999, לאחר הקמת רשות לונדון רבתי. בעקבות הקמת הרשות הועברה האחריות לניהול כלל מערך התחבורה בלונדון ממשרד התחבורה של בריטניה לתאגיד Transport for London ‏(TfL), שהוא גוף מבצע של רשות לונדון רבתי. תאגיד האוטובוסים הוא תאגיד הכפוף ל-TfL. הפעלת קווי האוטובוס בלונדון נעשית על ידי חברות פרטיות, על פי מכרזי הפעלה הנערכים לכל קו וקו. החברה הזוכה מפעילה את הקו במשך חמש שנים עם אופציה לשנתיים נוספות. היא מספקת את האוטובוסים ומאיישת אותם בנהגים, ובתמורה מקבלת תשלום עבור כל מייל של נסיעה. החברות מפעילות את שירותיהן על פי הנחיות של התאגיד ובפיקוחו. נכון לשנת 2019 מופעלים קווי האוטובוס בלונדון רבתי על ידי כ-14 חברות שונות, שבסיסיהן במדינות אירופה, סינגפור ואוסטרליה. הן מפעילות מגוון דגמים של אוטובוסים, שהמשותף לכולם הוא צבעם האדום המפורסם. תכנון קווי אוטובוס חדשים והכנסת שינויים בקווים קיימים פרסום מכרזים להפעלת קווים והקצאת קווים לחברות הפעלה פיקוח על דגמי האוטובוסים המורשים לשמש בקווים ועל מצבם קביעת אמות מידה והנחיות לשירות ופיקוח על ביצוען ניהול מערך התשלומים לחברות האוטובוסים הקמת תחנות אוטובוס, הפעלתן ותחזוקתן אספקת מידע לציבור הנוסעים על פרטי שירות האוטובוסים באמצעות הפקת וחלוקת מפות, פרסום שלטים וכרזות ופרסום מידע דרך האינטרנט הפעלת מרכז שליטה וסיוע (CentreComm) הפועל 24 שעות ביממה. המרכז מסייע בטיפול בכל אירוע חריג המערב אוטובוס, לרבות חסימת כביש, תאונות, גנבות, אלימות או ונדליזם. המרכז עוקב אחרי מיקומם של כל האוטובוסים באמצעות מערכות GPS המותקנות בהם ועומד אתם בקשר רדיו. מערך האוטובוסים בלונדון הוא מן הגדולים בעולם: קווים: 675 מסופי אוטובוס: 50 תחנות אוטובוס: 19,000 אוטובוסים פעילים: 9,300 מרחק נסיעה: 490 מיליון קילומטר בשנת 2017/18 נוסעים: כ-6 מיליון ביום, 2 מיליארד בשנה. מדיה וקבצים בנושא אוטובוסי לונדון בוויקישיתוף אתר האינטרנט הרשמי של אוטובוסי לונדון (באנגלית) פעילות תאגיד האוטובוסים, באתר Transport for London מקור: https://tfl.gov.uk/corporate/about-tfl/what-we-do/buses. תאריך כניסה: 6 באפריל 2019.
ג'ון פוגרטי

ג'ון קמרון פוגרטי (באנגלית: John Cameron Fogerty; נולד ב-28 במאי 1945) הוא מוזיקאי, זמר וכותב שירים אמריקאי. הוא ידוע בעיקר בתור הזמר, הגיטריסט וכותב השירים המוביל בלהקת הרוק אנד רול האמריקאית, קרידנס קלירווטר רבייבל. לאחר שהלהקה התפרקה בשנת 1972 פוגרטי פתח קריירת סולו מצליחה. במגזין הרולינג סטון הופיע ברשימת 100 הגיטריסטים הגדולים וברשימת 100 הזמרים הגדולים ביותר. ג'ון פוגרטי נולד בברקלי, קליפורניה, וגדל באל קריטו, קליפורניה. ב-1959 כשהיה בחטיבת הביניים פוגרטי הקים להקה עם הבסיסט סטו קוק והמתופף דאג קליפורד בשם "בלו ולווטס" ("Blue Velvets"), ומאוחר יותר הצטרף ללהקה אחיו הגדול, טום פוגרטי. בשנת 1964 שינתה הלהקה את שמה ל"Golliwogs", אך לא נחלה הצלחה גדולה. בשנת 1967 שינתה את הלהקה את שמה לקרידנס קלירווטר רבייבל, ואחרי שהשיקו את אלבום הבכורה שלהם הלהקה החלה להצליח. הוא הופיע בהרבה מקומות עם הלהקה או חלק מקריירת הסולו שלו. בשנת 1998 נכתב שמו של פוגרטי על כוכב בשדרת הכוכבים של הוליווד. בשנת 1965 נישא למרתה פאיז. היו להם שלושה ילדים לפני שהחליטו להתגרש בשנות ה-70. הוא נישא לג'ולי קרמר בשנת 1991, ונולדו להם שלושה ילדים. נכון לשנת 2009, הם גרים בבוורלי הילס, קליפורניה. מדיה וקבצים בנושא ג'ון פוגרטי בוויקישיתוף אתר האינטרנט הרשמי של ג'ון פוגרטי ג'ון פוגרטי, ברשת החברתית אקס (טוויטר) ג'ון פוגרטי, במסד הנתונים הקולנועיים IMDb (באנגלית) ג'ון פוגרטי, במסד הנתונים הקולנועיים KinoPoisk (ברוסית) ג'ון פוגרטי, באתר אפל מיוזיק (באנגלית) ג'ון פוגרטי, באתר ספוטיפיי ג'ון פוגרטי, באתר סאונדקלאוד (באנגלית) ג'ון פוגרטי, באתר Last.fm (באנגלית) ג'ון פוגרטי, באתר AllMusic (באנגלית) ג'ון פוגרטי, באתר MusicBrainz (באנגלית) ג'ון פוגרטי, באתר Yandex.Music (ברוסית) ג'ון פוגרטי, באתר Discogs (באנגלית) ג'ון פוגרטי, באתר Songkick (באנגלית) ג'ון פוגרטי, באתר SecondHandSongs ג'ון פוגרטי, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מכסחת דשא רובוטית

מכסחת דשא רובוטית הוא רובוט ביתי המסוגל לכסח מדשאות באופן אוטומטי. מכסחת דשא רובוטית טיפוסית (ובמיוחד הדגמים מהדור הראשון) מחייבת את המשתמש להציב חוט בגבול השטח שהמכונה תכסח. מכסחות דשא רובוטיות מסוגלות לכסח מדשאות בגודל של עד 30 קילומטר רבוע. לאורך השנים פותחו מכסחות דשא רובוטיות מתוחכמות יותר ויותר, אשר חלקן מסוגלות לחזור בעצמן למקום בו הן מטעינות את עצמן, וחלקם מכילים חיישנים שמסוגלים לחזור באופן מיידי לסככה אם מתחיל לרדת גשם. מכסחת הדשא הרובוטית המסחרית הראשונה הייתה ה-MowBot, אשר הושקה בשנת 1969 והכילה כבר אז חלק מהתכונות הקיימות במכסחות הדשא הרובוטיות הפופולריות ביותר כיום. עם העלייה בפופולריות של הטלפונים החכמים בחלק מהמכסחות הרובוטית שולבו משולבים תכונות המאפשרים למשתמשים בהם להיעזר ביישומים מותאמים אישית על מנת לשנות את ההגדרות של כיסוח הדשא או לשנות את התדירות בה הדשא מכוסח, כמו גם על מנת לשלוט באופן ידני על המכסחת באמצעות ג'ויסטיק דיגיטלי. מדשאות מפותלות במיוחד עם צווארי בקבוק רבים (מעברים שאורכם קטן מ-1.20 מטרים) גורמים לעיתים רבות לבעיות. כמו כן, משטחים לא שטוחים או מדרונות תלולים עשויים להיות בעייתיים. המדשאה חייבת שלא להכיל חפצים שעשויים לגרום לבעיות (כגון ענפים, בגדים, אבנים גדולות, צעצועים, שמיכות או כריות שטוחות, כבלים, צינורות גינה, וכו'). אף על פי כן, חפצים אשר גבוהים מ-15 ס"מ בדרך כלל לא מהווים בעיה. ההתקנת החוט שמקיף את התחום אותו המכסחת תכסח עלול להיות יקר למדיי, במיוחד אם מדובר בצורה מורכבות יותר. מכסחות דשא רובוטיות נועדו בעיקר לשמש לצורך כיסוח מדשאה שהדשא בה כבר היה בגובה סביר, ואיננה מתאימה לכיסוח מדשא בה הדשא "פראי". מכסחת דשא מדיה וקבצים בנושא מכסחת דשא רובוטית בוויקישיתוף "Self-propelled random motion lawnmower". 1969-10-20. נבדק ב-2013-06-08. "MowBot (Jan, 1969)". 2011-10-14. נבדק ב-2013-06-08. "The Best Robot Lawn Mower On The Market". 2014-05-09. אורכב מ-המקור ב-2014-05-11. נבדק ב-2014-05-10. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פליקס צוואייר

פליקס צוואייר (בגרמנית: Felix Zwayer; נולד ב-19 במאי 1981) הוא שופט כדורגל גרמני. צוואייר שופט משחקים בגרמניה, וכן במסגרות משחקים של פיפ"א. בנוסף, הוא שופט בכיר מטעם אופ"א. צוואייר החל את קריירת השיפוט שלו בשנת 2004, כששימש בתור שופט מטעם פדרציית הכדורגל הגרמנית. שלוש שנים לאחר מכן, הוא קודם להיות שופט של הבונדסליגה השנייה, ולעיתים שימש כעוזר שופט בבונדסליגה. בשנת 2009, הוא קודם להיות שופט בונדסליגה. ב-21 בפברואר 2016, צוואייר הרחיק את מאמן באייר לברקוזן, רוג'ר שמידט, במשחקה נגד בורוסיה דורטמונד, לאחר שהוא העניק לדורטמונד כדור חופשי שהוביל לשער של דורטמונד, השער היחיד במשחק. בתחילה, שמידט סירב לעזוב את הקווים, מה שגרם לצוואייר להשעות את המשחק ולהוריד את השחקנים מכר הדשא. המשחק אותחל לאחר שמונה דקות, ללא שמידט. ב-30 באפריל 2018, פיפ"א הודיעה שהוא ישמש כאחד משופטי הווידאו במונדיאל 2018 ברוסיה, המונדיאל הראשון שבו היה שימוש בטכנולוגיית ה-VAR. ביוני 2023 שפט את משחק הגמר של ליגת האומות בין ספרד וקרואטיה. מדיה וקבצים בנושא פליקס צוואייר בוויקישיתוף פליקס צוואייר, ברשת החברתית אינסטגרם פליקס צוואייר, באתר Soccerway פרופיל השופט, באתר Transfermarkt סיכום המשחק: באייר לברקוזן 0 - 1 בורוסיה דורטמונד UEFA Nations League 2022/23 - Felix Zwayer (GER) to referee the final, 18 June 2023 ערך זה הוא קצרמר בנושא שופטי כדורגל. אתם מוזמנים לתרום לוויקיפדיה ולהרחיב אותו.
ואדודארה

ואדודארה (בגוג'ראטית: વડોદરા; בהינדי: वड़ोदरा; באנגלית: Vadodara; ידועה גם בשמה הישן בארודה, באנגלית: Baroda) היא העיר השלישית בגודלה במדינה ההודית של גוג'ראט. העיר ממוקמת במחוז ואדודארה. מספר התושבים בעיר היה 2,065,771 נכון ל-2011. ישנן שלוש עונות עיקריות באזור ואדודארה - עונת הקיץ, עונת המונסונים ועונת החורף. מלבד עונת המונסונים, האקלים באזור ואדודארה יבש למדיי. מזג האוויר חם למדיי בחודשים מרץ עד יולי, כאשר טמפרטורת המקסימום הממוצע בחודשים הללו היא 40 מעלות צלזיוס וטמפרטורת המינימום הממוצעת בחודשים הללו היא 23 מעלות צלזיוס. מנובמבר עד פברואר הטמפרטורה המקסימלית הממוצעת היא 30 מעלות צלזיוס, טמפרטורת המינימום הממוצעת היא 15 מעלות צלזיוס, והאקלים יבש במיוחד. עונת המונסונים נמשכת מאמצע יוני ועד אמצע ספטמבר. כמות הגשמים הממוצעת בתקופה זו היא 93 ס"מ, אך בלא מעט מקרים הגשמים העזים גורמים להצפות חמורות בעיר. מדיה וקבצים בנושא ואדודארה בוויקישיתוף אתר האינטרנט הרשמי של ואדודארה (באנגלית) ואדודארה, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
גוואליור

גוואליור (בהינדי: ग्वालियर) היא עיר גדולה במדינה ההודית מאדהיה פרדש. העיר ממוקמת במחוז גוואליור. העיר ממוקמת כ-343 קילומטרים מדרום לדלהי, עיר הבירה של הודו. מספר התושבים בעיר היה 1,250,740 נכון ל-2011. גוואליור ממוקמת בגובה 196 מטר מעל פני הים. העיר והמצודה שבה היו בעלי חשיבות רבה עבור ממלכות שונות לאורך ההיסטוריה ששלטו באזור צפון הודו. מדיה וקבצים בנושא גוואליור בוויקישיתוף גוואליור, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
מירזאפור

מירזאפור (בהינדי: ‏मिर्ज़ापुर‏Ⓘ‏; באורדו: مرزاپور; באנגלית: Mirzapur) היא עיר גדולה בצפון הודו, במדינה ההודית אוטר פרדש. העיר ממוקמת כ-650 קילומטרים מדרום לדלהי, עיר הבירה של הודו. מספר התושבים בעיר היה 2,496,970 נכון ל-2011. מירזאפור ממוקמת בגובה 80 מטר מעל פני הים. התעשייה העיקרית במירזאפור היא ייצור שטיחים. רוב השטיחים נמכרים ברחבי העולם משום שהביקוש לשטיחים בהודו מאוד מוגבל. תעשייה מרכזית נוספת היא ייצור סירי מתכת. מדיה וקבצים בנושא מירזאפור בוויקישיתוף אתר האינטרנט הרשמי של מירזאפור Mirzapur District Population Census 2011-2019, Uttar Pradesh literacy sex ratio and density, www.census2011.co.in ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
Wind-up Records

Wind-up Records הוא מותג הקלטות שהוקם על ידי אלן מלצר ודיאנה מלצר בניו יורק. הלקוחות ידועים של החברה הם אוונסנס וקריד. החברה הוקמה על ידי אלן מלצר ושאתו בשנת 1997. תקופה מסוימת זה היה מותג תקליטים עצמאי הגדול בעולם. בין האמנים של החברה היו אוונסנס, סית'ר, The Revivalists וקריד. בשנת 2011 מייסד אלן מלצר נפטר. בשנת 2012 חלק מזכויות החברה הועברו ליוניברסל מיוזיק גרופ. בשנת 2015 Concord Music Group רכשה את יתר הפעילות ומותג תקליטים Wind-up Records הפסיק להתקיים. אתר האינטרנט הרשמי של Wind-up Records (באנגלית) רעיון עם דיאנה מלצר ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מוחנגה

מוחנגה (בצרפתית: Muhanga) היא העיר והמטרופולין השנייה בגדולה ברואנדה והיא נמצאת בנפת מוחנגה (אנ') שבמחוז הדרום (אנ'). שם העיר הקודם של מוחנגה היה גיטאראמה (בצרפתית: Gitarama) והוא היה בשימוש עד ל-2006. העיר נמצאת כ-45 ק"מ מבירת המדינה קיגאלי, כ-85 ק"מ מהעיירה הקטנה קיבחו (אנ') וכ-40 ק"מ מהעיירה ניאנזה (אנ'). העיר נמצאת ליד הכבישים RN1 ו-RN7. בנוסף, בעיר נמצא מספר רב של תחנות דלק. הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא מאי (18 מעלות צלזיוס). כמות המשקעים הממוצעת היא 989 מילימטרים בשנה. חודש מרץ הוא החודש שיש בו הכי הרבה גשם (150 מ"מ גשם), וחודש יולי הוא החודש שיש בו הכי פחות גשם (3 מ"מ גשם). בעיר יש בית חולים, אצטדיון, תחנה מרכזית, מרכז לאמנויות, תחנת משטרה ובית כלא. בנוסף יש מספר רב של סניפי בנק, כנסיות, סופרמרקטים, בתי מלון, מכללות ובתי ספר. מדיה וקבצים בנושא מוחנגה בוויקישיתוף Philip Briggs, Janice Booth, Rwanda, Bradt Travel Guides, 2006. (באנגלית) Distance between Gitarama%20(Gitarama)%20 and Kigali%20(Kigali) (Rwanda), distancecalculator.globefeed.com Distance between , and Kibeho%20(Gikongoro) (Rwanda), distancecalculator.globefeed.com Distance between Gitarama%20(Gitarama)%20 and Nyabisindu%20(Gikongoro) (Rwanda), distancecalculator.globefeed.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
The Silvia Night Show

The Silvia Night Show היא תוכנית טלוויזיה איסלנדית העוקבת אחרי האלטר-אגו של אוגוסטה אווה ארלנסדוטיר - סילביה נייט (באיסלנדית - Silvía Nótt). לתוכנית פרקים באיסלנדית ופרקים באנגלית שנעשו על מנת לקדם את נייט באירוויזיון לשנת 2006 שהתקיים באתונה שביוון. התוכנית עקבה אחרי כל השערוריות שלהן גרמה נייט באירוויזיון 2006 ותיעד את הופעתה ואת התמוטטות העצבים שהייתה לה לאחר שלא עלתה לגמר וסיימה במקום ה-13 עם 62 נקודות בלבד. סילביה נייט קיבלה תשומת לב נוספת בעקבות התוכנית לאחר שהתבטאה נגדה בצורה בלתי רגילה באומרה: ש"התוכנית היא זבל גמור". בשנת 2007 יצא לתוכנית DVD עם כל הפרקים כולל התמוטטות העצבים שהייתה לה באירוויזיון 2006. בשנת 2007 יצאה התוכנית בשוודיה בערוץ TV400, התוכנית זכתה לרייטינג גבוה והפופולריות של נייט עלתה בהתאם במדינה. אתר האינטרנט הרשמי של The Silvia Night Show Official Website The Silvia Night Show (episodes online)
צ'אטני

צ'אטני (בהינדי: चटनी) הוא רוטב מתובל שמקורו בתת-היבשת ההודית, והוא מוגש לרוב עם מאכלים מהמטבח ההודי. רוטבי צ'אטני אותנטיים מכילים כמויות משמעותיות של פלפלים חריפים ירוקים טריים. המרכיב העיקרי השני בצ'אטני הם בדרך כלל פירות וירקות שונים. רוב רוטבי הצ'אטני שמכילים ירקות מוכנים בבלנדר, בעוד שבדרך כלל יש לבשל מבעוד מועד את הפירות שמשמשים להכנת רוטבי צ'אטני על בסיס פירות. רוטבי צ'אטני פופולריים כוללים: צ'אטני קוקוס. צ'אטני בצל. צ'אטני עגבניות. צ'אטני כוסברה (עלי כוסברה) או צ'אטני מנטה (שניהם נקראים לעיתים קרובות "צ'אטני הארי", שכן המשמעות של "הארי" בהינדי היא "ירוק"). צ'אטני תמרינדי. צ'אטני מנגו (עשוי ממנגו ירוק). צ'אטני ליים (עשוי מליים שלם). צ'אטני שום (עשוי משום טרי, קוקוס ואגוז אדמה). במדינות עם מזג אוויר מתון יחסית צ'אטני מוכן באמצעות מרכיבים מקומיים נפוצים כגון תפוחים, אפרסקים או עגבניות. התבלינים הנפוצים ביותר בצ'אטני כוללים חילבה, כוסברה, כמון ואסאפואטידה. תבלינים נוספים שמשולבים ברוטב בשביל הטעם כוללים סוכר, מלח שולחן, שום, תמרינדי או ג'ינג'ר. מדיה וקבצים בנושא צ'אטני בוויקישיתוף צ'אטני, באתר אנציקלופדיה בריטניקה (באנגלית)
Windows 2.0

Windows 2.0 היא סביבת ממשק משתמש גרפי בגרסת 16 סיביות, אשר פורסמה ב-9 בדצמבר 1987, והיא היורשת של Windows 1.0. בגרסה זו, הציעה Windows יכולת הצגת חלונות חופפים. הגרסה החדשה גם הציגה קיצורי מקשים מתוחכמים יותר, וכן המונחים "Minimize" ו-"Maximize" החליפו את "Iconize" ו-"Zoom" מהגרסה הקודמת. תכונות חדשות אחרות בחלונות 2.0 כללו VGA (אם כי ב-16 צבעים בלבד). גם השיפור במהירות, אמינות והשימושיות של חלונות הפכה את המחשבים לחלק מחיי היומיום של מספר עובדים. התווספות האייקונים בשולחן העבודה והשימוש בקיצורי המקשים סייעו להאיץ את העבודה עם סביבת ההפעלה. IBM נתנה רישיון לממשק המשתמש הגרפי של Windows עבור OS/2 ושתי החברות ציינו כי היא ו-Windows 2.0 יהיו כמעט זהות לחלוטין. גרסאות Windows הראשונות של מיקרוסופט וורד ומיקרוסופט אקסל רצו גם על Windows 2.0. בתוכנה זה גדלה התמיכה של מפתחי צד שלישי ב-Windows. עם זאת, רוב המפתחים שמרו גם על גרסאות MS-DOS, היות שמשתמשי Windows עדיין היו פלח שוק קטן. אלסופ סטיוארט מ-P.C. Letter חזה בינואר 1988 כי "כל מעבר לסביבה גרפית בסגנון IBM חייב להיות איטי באופן מטריד, ויונע אך ורק על ידי כוחות השוק", כי ממשק משתמש גרפי לוקה ב"ליקויים חמורים" כהגדרתו וכי המשתמשים נאלצים לעבור ל-DOS בעת ביצוע משימות רבות. בתוכנה היו גם מספר יישומים מובנים: CALC - מחשבון. CALENDAR - לוח שנה. CARDFILE - מנהל מידע אישי. CLIPBRD - תוכנה לצפייה בתוכן הלוח. CLOCK - שעון. CONTROL - שירות לקביעת התצורה של Windpws 2.0. CVTPAINT - המרת קובצי צבע לפורמט 2.x. MSDOS - מנהל קבצים. NOTEPAD - עורך טקסט. PAINT - שירות המאפשר לצייר ולערוך תמונות על גבי צג המחשב. PIFEDIT - קובץ המגדיר כיצד תוכנת DOS תתנהל בחלונות. REVERSI - משחק מחשב של המשחק רברסי. SPOOLER - מנגנון הדפסה ברקע, המנהלת רשימת מסמכים הממתינים להדפסה ושולחת אותם למדפסת כשהיא מוכנה. TERMINAL - מדמה מסוף. WRITE - מעבד תמלילים. ב-17 במרץ 1988 הגישה חברת אפל תביעה נגד מיקרוסופט והיולט פקארד (HP), והאשימה אותן בהפרת זכויות היוצרים של אפל על תוכנת המקינטוש. אפל טענה כי "המראה והתחושה" של מערכת ההפעלה של המקינטוש מוגנים בזכויות יוצרים וכי Windows 2.0 משתמשת באייקונים זהים. בית המשפט פסק לטובת היולט פקארד ומיקרוסופט על כל ה-10 מתוך 189 הממשקים הגרפיים שאפל עסקה בהם, וקבע כי 10 רכיבי ממשק המשתמש אינם יכולים להיות מוגנים בזכויות יוצרים. מדיה וקבצים בנושא Windows 2.0 בוויקישיתוף Windows 2.0 ההיסטוריה של Microsoft Windows Windows 2.03 ההיסטוריה של Windows, באתר loadion ונג'י ביל, ההיסטוריה של מערכות ההפעלה של Windows, באתר webopedia, ‏16 בינואר 2012 Windows 2.0, Software Business Partners, ‏31 באוגוסט 2009 האבולוציה של Windows: ההיסטוריה המלאה של מערכות ההפעלה של Windows, באתר Tech Tricle, ‏1 בספטמבר 2015 אלסופ סטיוארט, ממם:המלחמה על ממשק המשתמש, P.C. Letter 4, אלסופ סטיוארט, 1988 1980-1989: אבן דרך תעשייתית, באתר מוזיאון אפל אפל מחשבים נגד תאגיד מיקרוסופט
גביע העולם בקריקט

גביע העולם בקריקט (באנגלית: Cricket World Cup) היא אליפות העולם לנבחרת לאומיות בקריקט. האירוע מאורגן על ידי מועצת הקריקט הבינלאומית (ICC) פעם בארבע שנים, כולל משחקי מוקדמות עד לטורניר הגמר. טורניר הגמר הוא אחד מאירועי הספורט הנצפים ביותר בעולם. גביע העולם הראשון בקריקט נערך באנגליה ביוני 1975. שלושת תחרויות גביע העולם הראשונות התקיימו באנגליה. אלופת העולם הנוכחית (2023) היא נבחרת אוסטרליה. היא גם שיאנית הזכיות, עם 6 זכיות. מדיה וקבצים בנושא גביע העולם בקריקט בוויקישיתוף גביע העולם בקריקט, באתר אנציקלופדיה בריטניקה (באנגלית) גביע העולם בקריקט, ברשת החברתית פייסבוק גביע העולם בקריקט, ברשת החברתית אקס (טוויטר) גביע העולם בקריקט, ברשת החברתית אינסטגרם
מחיה המתים

האם התכוונתם ל... ברכת אשר יצר אתכם בדין – לברך בשעה שרואה קברי ישראל, לאחר שעברו שלושים יום מראייתו האחרונה ברכת גבורות – הברכה השנייה בתפילת העמידה. ברכה זו היא אחת משלוש ברכות השבח שבתחילת תפילת העמידה ועניינה הוא שבח לאל על יכולותיו וגבורתו ברכת מחיה המתים – ברכה שתיקנו חז"ל על הרואה את חברו החביב עליו, לאחר שעברו 12 חודשים מהפעם האחרונה שראה אותו מחיה המתים (סרט) (אנ') – סרט משנת 1985 בבימויו של סטיוארט גורדון ברכת שהחיינו
יומברו

יומברו (באנגלית: Umbro) היא יצרנית בגדי ספורט, נעליים, וציוד לכדורגל בפרט, שנוסדה בשנת 1924 באנגליה. משרדי החברה הראשיים נמצאים בעיירה צ'ידל שבאנגליה ופעילותה של החברה בינלאומית. יומברו מעצבת, מייצרת ומשווקת ציוד וסטים למדי כדורגל עבור קבוצות מקצועניות. מוצריה נמכרים ביותר מ-90 מדינות ברחבי העולם. מאז 2012 החברה נמצאת בבעלות התאגיד האמריקני Iconix Brand Group. יומברו משמשת כחברת ההלבשה הרשמית של מועדוני הכדורגל אברטון, בורנמות' ווסטהאם יונייטד מהפרמייר ליג, נירנברג, שאלקה 04 וורדר ברמן מהבונדסליגה ועוד מועדונים בכירים ברחבי אירופה, כמו גם של מספר אתלטיים פרטיים ומשמשת גם כספונסר של מספר נבחרות לאומיות. בישראל, משמשת יומברו כמלבישה הרשמית החל מעונת 2019/2020 של קבוצת הכדורגל בית"ר ירושלים מליגת העל, והחל מעונת 2023/2024 גם של קבוצת הפועל באר שבע. מדיה וקבצים בנושא יומברו בוויקישיתוף אתר האינטרנט הרשמי של יומברו (באנגלית) יומברו, ברשת החברתית פייסבוק יומברו, ברשת החברתית אקס (טוויטר) יומברו, ברשת החברתית אינסטגרם יומברו, סרטונים בערוץ היוטיוב
נונאטאק ניו ייר

נונאטאק ניו ייר (באנגלית: New Year Nunatak; מילולית: נונאטאק השנה החדשה או נונאטאק ראש השנה) הוא נונאטאק המצוי בחלקם המרכזי של נונאטאקי מאנינג בחלקו הדרום מזרחי של מדף הקרח אמרי באדמת מק. רוברטסון שבאנטארקטיקה. הנונאטאק התגלה באמצעות תצלומי אוויר שבוצעו על ידי משלחת המחקר האנטארקטי הלאומית של אוסטרליה (Australian National Antarctic Research Expeditions) בשנת 1957. שמו של הנונאטאק ניתן לו על ידי ועדת השמות האנטארקטית של אוסטרליה, מאחר שמשלחת המחקר האנטארקטית הסובייטית הגיעה לנונאטאק ביום ראש השנה האזרחית בשנת 1966. נונאטאק ניו ייר באתר הסקר הגאולוגי של ארצות הברית נונאטאק ניו ייר באתר הגאזט האנטארקטי של ממשלת אוסטרליה נונאטק ניו ייר באתר הגאזט האנטארקטי המשווה SCAR מידע גאוגרפי והיסטורי
ארנור סיגורדסון

ארנור סיגורדסון (באיסלנדית: Arnór Sigurðsson; נולד ב-15 במאי 1999) הוא כדורגלן איסלנדי שמשחק כקשר עבור בלקברן רוברס בהשאלה מצסק"א מוסקבה. סיגורדסון תואר כשחקן מפתח עבור נורשפין (IFK Norrköping) בעונת 2018, שם הוא שיחק כקשר התקפי. ב-31 באוגוסט 2018, סיגורדסון חתם על חוזה ל-5 שנים עם מועדון צסק"א מליגת העל הרוסית. דמי ההעברה עמדו על כ-40 מיליון קרונות שוודית (כ-4,4 מיליון ליש"ט), דמי שיא שקיבל מועדון IFK Norrköping. סיגורדסון עשה את הופעת הבכורה שלו עבור צסק"א ב-19 ספטמבר 2018 במשחק נגד ויקטוריה פלזן והפך לשחקן האיסלנדי הצעיר ביותר אי פעם להופיע במשחק ליגת האלופות. הוא הבקיע את השער הראשון שלו עבור צסק"א ב-7 בנובמבר 2018 במשחק ליגת האלופות נגד רומא. ארבעה ימים לאחר מכן, הוא הבקיע שער הבכורה שלו בליגה הרוסית בניצחון 0–2 על זניט. את הדאבל הראשון שלו הבקיע בדרבי של מוסקבה, בניצחון 0–2 על ספרטק ב-6 באפריל 2019. הוא עשה את הופעת הבכורה שלו עבור איסלנד ב-15 בנובמבר 2018 בליגת האומות במשחק נגד בלגיה. מדיה וקבצים בנושא ארנור סיגורדסון בוויקישיתוף ארנור סיגורדסון, ברשת החברתית אינסטגרם ארנור סיגורדסון, באתר Transfermarkt ארנור סיגורדסון, באתר Soccerway ארנור סיגורדסון, באתר WorldFootball.net ארנור סיגורדסון, באתר National Football Teams ארנור סיגורדסון, באתר FootballDatabase.eu ארנור סיגורדסון באתר ksi.is ארנור סיגורדסון, ifsylvia.se, 4 בינואר 2018 Óskar Ófeigur Jónsson (24 במרץ 2017). "Fjölgar um einn í Íslendinganýlendunni í Norrköping". Vísir.is (באיסלנדית). נבדק ב-13 בינואר 2018. {{cite news}}: (עזרה) "Arnór Sigurðsson til Norrköping (Staðfest)". fotbolti.net (באיסלנדית). 24 במרץ 2017. נבדק ב-13 בינואר 2018. {{cite news}}: (עזרה) "AVSLÖJAR: Norrköping har fått rekordbud" (בשוודית). נבדק ב-2018-08-16. "IFK Norrköping har nobbat bud på Arnór Sigurdsson" (בשוודית). נבדק ב-2018-08-16. "Арнор Сигурдссон перешел в ПФК ЦСКА из Норрчепинга" [Arnór Sigurðsson moves to PFC CSKA from Norrköping] (ברוסית). PFC CSKA Moscow. 31 באוגוסט 2018. {{cite web}}: (עזרה) "Bekräftat: Sigurdsson lämnar IFK" [Sigurdsson leaves IFK] (בשוודית). IFK Norrköping. 31 באוגוסט 2018. {{cite web}}: (עזרה) "Arnór Sigurðsson (@arnorsigurdsson) has made his debut for @PFCCSKA_en". Total Football Iceland. 19 בספטמבר 2018. {{cite web}}: (עזרה) "CSKA v Roma game report". UEFA. 7 בנובמבר 2018. {{cite web}}: (עזרה) "CSKA v Zenit game report" (ברוסית). Russian Premier League. 11 בנובמבר 2018. {{cite web}}: (עזרה) "Belgium v Iceland game report". UEFA. 15 בנובמבר 2018. {{cite web}}: (עזרה)
וליגר

וליגר (Veliger, בעברית: מפרשית) הוא אחד משלבי הפגית של חלזונות החיים במים (בעיקר במי ים), צדפות ושיני-ים. שלב זה בא אחרי שלב הטרכופור (ציצנית) ובו מבלה הפגית את רוב זמנה בפלנקטון (צֶפֶת) שם היא גדלה ולעיתים גם ניזונה מחומרים אורגניים ויצורי פלנקטון קטנים יותר (כגון פיטופלנקטון). מאפיינו העיקרי של הווליגר הוא מספר אונות דמויות מפרש וריסים סמוך לפיו, שבאמצעותם הוא צף ולוכד לעצמו מזון מהפלנקטון. כעבור זמן מה, שנע בין שעות לחודשים (תלוי במין הטקסונומי), הווליגר יוצא מהפלנקטון, נצמד למצע (כגון קרקעית הים או שונית אלמוגים) ומתגלגל לגרסה מוקטנת של הייצור הבוגר. מדיה וקבצים בנושא וליגר בוויקישיתוף וליגר, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.